In hierdie uitgawe van Contree word onder meet juis gelet op die aard en inhoud van veral enkele plaaslike of gewestelike nuusblaaie in buitedistrikte van die 19de-eeuse Kaapse oosgrensgebied. Die skrywer ontleed die navorsingswaarde daarvan en toon voorts aan watter funksie die nuusblaaie in 'n betreklik geïsoleerde samelewing kan vervul. In 'n ander bydrae wat handel oor die lot van twee Graaff-Reinetse finansiële instellings gedurende die depressiejare word die nut van 'n klompie ou, feitlik vergete notuleboeke vir die navorser weer bevestig.
Genoemde en ander artikels sal hopelik hydra tot 'n ruimer begrip van die wye en uiteenlopende terrein van menslike aktiwiteite wat die plaaslike en streekgeskiedskrywing bestryk.
•	Opsomming: Hierdie artikel ondersoek die waarde van 'n aantal 19de-eeuse koerante - in buitedistrikte van die Kaapse oosgrens - vir die navorser in plaaslike geskiedenis. 'n Ontleding van hoofartikels toon gemeenskaplike ...